b'\n_START_ARTICLE_\nPeter Pan\n_START_PARAGRAPH_\nPeter Pan atau Seorang Budak Lelaki yang Tidak Akan Tumbuh Membesar ialah sebuah cerita dongeng Barat yang dikarang oleh seorang penulis novel dan skrip layar berbangsa Scotland iaitu Sir James Matthew Barrie (J.M Barrie) (1860\xe2\x80\x931937). Kisah mengenai kanak-kanak nakal yang boleh terbang dan secara ajaib enggan membesar, Peter Pan menghabiskan masa pengembaraan kanak-kanaknya yang abadi di sebuah pulau kecil Neverland sebagai ketua Kanak-kanak Sesat, bercampur dengan duyung, Indian Merah, Pari-pari, dan lanun, dan kadang-kala bertemu kanak-kanak biasa di dunia luar. Tambahan kepada dua kerja berbeza oleh Barrie, watak ini telah ditonjolkan dalam pelbagai media dan dagangan, kedua-duanya mengambil dan mengembangkan karya Barrie.\n_START_SECTION_\nSejarah\n_START_PARAGRAPH_\nPeter Pan pertama muncul dalam seksyen The Little White Bird, novel 1902 ditulis bagi orang dewasa. Berikutan dengan persembahan berjaya mengenai Peter Pan pada 1904, penerbit Barrie, Hodder and Stoughton, memetik bab 13\xe2\x80\x9318 dari The Little White Bird dan menerbitkannya di bawah judul Peter Pan in Kensington Gardens, dengan gambaran tambahan oleh Arthur Rackham._NEWLINE_Cerita ini mengisahkan seorang budak lelaki bernama Peter Pan. Dia bersama adiknya Tinkle Bell telah berjumpa dengan tiga orang kanak-kanak milik keluarga Darling iaitu Wendy, John dan Michael di London. Ketiga-tiga anak mereka kemudiannya dibawa oleh Peter Pan ke Neverland, iaitu sebuah pulau yang begitu indah dan cantik. Walau bagaimanapun Wendy, John dan Michael telah ditawan dan ditangkap oleh sekumpulan lanun yang diketuai oleh Captain Hook. Tetapi ketiga-tiga anak mereka telah diselamatkan oleh Peter Pan dan akhirnya Captain Hook bersama-sama pengikut lanun itu telah melarikan diri akibat takutan seekor buaya ganas.'